**Marcus Grasto Nilsson** (født 1. mai 2001 i Oslo) er en norsk handikappidrettsutøver som konkurrerer i paraalpint. Han representerer klubben Ready. 

Hans klassifisering er LW5/7-2, og han konkurrerer i klassen for stående utøvere.

Bakgrunn
--------

Grasto Nilsson er oppvokst på Vestli i Oslo, og begynte aktivt med ski da han var 15 år gammel. Han har tidligere også spilt fotball. Han er født med dysmeli i begge armer, som vil si at armene er underutviklet. Han mangler tommel på høyre hånd, og mangler noe rotasjon på denne armen. Venstre arm er kortere, og mangler to fingre. Han bruker ikke staver når han kjører alpint.

Idrettskarriere
---------------

Han deltok i Europacupen i paraalpint 2017/18, men uten å få noen europacuppoeng. Sesongen etter deltok han i Europacupen i paraalpint 2018/19, og kom der på 25.-plass i storslalåmcupen og 29.-plass totalt. I Verdenscupen i paraalpint 2018/19 fikk han 20 poeng i storslalåm, som holdt til 19.-plass i storslalåmcupen og 24.-plass totalt. Han deltok i VM i paraalpint 2019, og kom der på 15.-plass i slalåm og 22.-plass i storslalåm. 

I Europacupen i paraalpint 2019/20 fikk han 82 poeng, og kom der på 16.-plass i storslalåmcupen og 20.-plass totalt. I Verdenscupen i paraalpint 2019/20 fikk han 24 poeng i storslalåm, som holdt til 22.-plass i storslalåmcupen og 28.-plass totalt. Sesongen etter deltok han i Europacupen i paraalpint 2020/21, og fikk der 59 poeng i storslalåmcupen, med en femteplass som beste enkeltresultat, som holdt til 17.-plass i storslalåmcupen og 22.-plass i europacupen totalt. I Verdenscupen i paraalpint 2020/21 fikk han 62 poeng i storslalåm, som holdt til 13.-plass i storslalåmcupen og 23.-plass i verdenscupen totalt.

Referanser
----------

1. ↑  Norges skiforbund - *Marcus Grasto Nilsson*, besøkt 11. januar 2022.
2. ↑  IPC - *World Para Alpine Skiing EC Points Winter Season 2018/19 - Europa Cup Individual Rankings*, besøkt 11. januar 2022.
3. ↑  IPC - *World Para Alpine Skiing EC Points Winter Season 2018/19 - Europa Cup Overall Rankings*
4. ↑  IPC - *World Para Alpine Skiing WC Points Winter Season 2018/19 - World Cup Individual Rankings*, besøkt 11. januar 2022.
5. ↑  IPC - *World Para Alpine Skiing WC Points Winter Season 2018/19 - World Cup Overall Rankings*, besøkt 11. januar 2022.
6. ↑  IPC - *World Para Alpine Skiing EC Points Winter Season 2019/20 - Europa Cup Individual Rankings*, besøkt 11. januar 2022.
7. ↑  IPC - *World Para Alpine Skiing EC Points Winter Season 2019/20 - Europa Cup Overall Rankings*
8. ↑  IPC - *World Para Alpine Skiing WC Points Winter Season 2019/20 - World Cup Individual Rankings*, besøkt 11. januar 2022.
9. ↑  IPC - *World Para Alpine Skiing WC Points Winter Season 2019/20 - World Cup Overall Rankings*, besøkt 11. januar 2022.
10. ↑  IPC - *World Para Alpine Skiing EC Points Winter Season 2020/21 - Europa Cup Individual Rankings*, besøkt 11. januar 2022.
11. ↑  IPC - *World Para Alpine Skiing EC Points Winter Season 2020/21 - Europa Cup Overall Rankings*
12. ↑  IPC - *World Para Alpine Skiing WC Points Winter Season 2020/21 - World Cup Individual Rankings*, besøkt 11. januar 2022.
13. ↑  IPC - *World Para Alpine Skiing WC Points Winter Season 2020/21 - World Cup Overall Rankings*, besøkt 11. januar 2022.

Eksterne lenker
---------------

* IPC - Marcus Grasto Nilsson
* Norges skiforbund - Marcus Grasto Nilsson
* Norges skiforbund - Marcus Grasto Nilsson